1999/345/YUTP: Yhteinen kanta 17 päivältä toukokuuta 1999, jonka neuvosto on vahvistanut Euroopan unionista tehdyn sopimuksen 15 artiklan perusteella Kaakkois-Euroopan vakaussopimuksesta



Virallinen lehti nro L 133 , 28/05/1999 s. 0001 - 0002



YHTEINEN KANTA 17 päivältä toukokuuta 1999, jonka neuvosto on vahvistanut Euroopan unionista tehdyn sopimuksen 15 artiklan perusteella Kaakkois-Euroopan vakaussopimuksesta (1999/345/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo, että (1) neuvosto antoi 8 päivänä ja 26 päivänä huhtikuuta 1999 Kaakkois-Eurooppaa koskevat päätelmät, (2) Kosovon kriisin poliittisen ratkaisun on perustuttava päättäväiseen toimintaan koko alueen vakauttamiseksi, (3) olisi vahvistettava Kaakkois-Euroopan vakaussopimus, (4) tällaisen vakaussopimuksen olisi perustuttava YK:n peruskirjaan, ETYJ:n periaatteisiin ja sitoumuksiin sekä Euroopan neuvoston asiaa koskeviin sopimuksiin ja yleissopimuksiin, erityisesti Euroopan ihmisoikeusyleissopimukseen, (5) Euroopan unionilla olisi oltava johtava asema vakaussopimuksessa, ETYJ:llä on avainasema turvallisuuden ja vakauden edistämisessä, ja vakaussopimusta olisi kehitettävä ja se olisi pantava täytäntöön läheisessä yhteistyössä ETYJ:n kanssa, (6) Euroopan unioni toimii jo alueellisen lähestymistavan puitteissa ja muutenkin aktiivisesti alueen demokraattisten ja taloudellisten instituutioiden vahvistamiseksi useiden vakiintuneiden ohjelmien välityksellä, (7) Euroopan unioni tuo alueen lähemmäs näiden maiden täydellistä integrointia sen rakenteisiin uudenlaisen sopimusperusteisen suhteen avulla, jossa otetaan täysin huomioon kunkin maan yksilöllinen tilanne ja joka voi johtaa EU:n jäsenyyteen Amsterdamin sopimuksen mukaisesti sen jälkeen kun Kööpenhaminan kriteerit on saavutettu, ja (8) Jugoslavian liittotasavaltaa olisi pyydettävä osallistumaan tällaiseen vakaussopimukseen sen jälkeen, kun se täyttää tarvittavat edellytykset, ON HYVÄKSYNYT TÄMÄN YHTEISEN KANNAN: 1 artikla 1. Euroopan unionilla on johtava asema luotaessa Kaakkois-Euroopan vakaussopimusta. 2. Tämän vakaussopimuksen tavoitteena on osaltaan turvata sopimuspuolten yhteistyötä kattavien toimien toteuttamiseksi alueen pitkän aikavälin vakauttamisen, turvallisuuden, demokratisoinnin ja taloudellisen jälleenrakentamisen ja kehittämisen hyväksi ja kestävien hyvien naapuruussuhteiden vakiinnuttamiseksi sopimuspuolten sisäisissä suhteissa, sopimuspuolten välisissä suhteissa sekä heidän suhteissaan kansainväliseen yhteisöön. 3. Euroopan unioni pyrkii siihen, että sopimuspuolten välille saataisiin aikaan Kaakkois-Euroopan alueellinen keskustelufoorumi vakaussopimuksen edistämiseksi. 2 artikla 1. Edistääkseen 1 artiklassa esitettyjen tavoitteiden saavuttamista Euroopan unioni kutsuu koolle Kaakkois-Euroopan asioita käsittelevän konferenssin. 2. Konferenssi pidetään ulkoministeritasolla mikäli mahdollista viimeistään heinäkuun lopussa 1999. Konferenssi pidetään Royaumontin kokoonpanossa (lukuun ottamatta Jugoslavian liittotasavaltaa siihen saakka kunnes se täyttää ne ehdot, jotka kansainvälinen yhteisö on asettanut sen osallistumiselle). Konferenssiin osallistuvat myös Kanadan edustajat, Japani, Euroopan jälleenrakennus- ja kehityspankki, Euroopan investointipankki, Kansainvälinen valuuttarahasto, Maailmanpankki, YK, NATO, WEU, YK:n pakolaisasian päävaltuutettu sekä alueellisten aloitteiden edustajat. 3. Konferenssia valmistellaan Köningswinterin/Petersbergin kokouksessa 27 päivänä toukokuuta 1999 korkeiden virkamiesten tasolla, 2 kohdassa esitetyssä kokoonpanossa. Konferenssin valmistelutyöt tehdään tämän vuoksi kiireisesti. 3 artikla 1. Euroopan unioni tukee aktiivisesti alueen maita vakaussopimuksen tavoitteiden saavuttamiseksi. 2. Euroopan unioni ryhtyy yhdessä kansainvälisten lahjoittajien kanssa järjestämään Kaakkois-Euroopan lahjoittajien/jälleenrakentamisen konferenssia. 4 artikla Tämä yhteinen kanta tulee voimaan päivänä, jona se hyväksytään. 5 artikla Tämä yhteinen kanta julkaistaan virallisessa lehdessä. Tehty Brysselissä 17 päivänä toukokuuta 1999. Neuvoston puolesta J. FISCHER Puheenjohtaja